title: George Sand
text: Bak teveaksat ke 1838, warzafa renara do Fryderyk Chopin bokar. Mali saneaksat koe Balears tursia sin belcon jonvieleped. Dim Nohant, toloy fertik va sintafa tigira wal Paris is winka is tolongafa blira do nazbeikeem ke George Sand grustad. In wan suter. Le Compagnon du Tour de France, nega mal nuca re gluyasa va Sand gu Agricol Perdiguier, teni 1840 awir. Azon tid Pauline bak 1841, az Consuelo bak 1842. Az Le Meunier d'Angibault bak 1845 az tere La Mare au diable bak 1846. Solange nazbeikya va Auguste Clésinger balumasik bak 1847 kurer. Ba 28 pereaksat ke bata tanda, George Sand pu Fryderyk Chopin maner va twa dem bat tenaf ravlem : "Done nikye".